Συγκριτική αξιολόγηση ιδιοτήτων [επιφανειακή αδρότητα και μικροδομή] τριών συστημάτων διπυριτικού λιθίου
Creators: name: Κωνσταντινίδη, Ιωάννα Δημητράκη
Publisher: name: Aristotle University of Thessaloniki
Year: 2024
Subjects: Διπυριτικό λίθιο
Όξινο pH
Επιφανειακή αδρότητα και κρυσταλλική δομή
Lithium disilicate
Acidic pH
Surface roughness and crystal structure

description: Η στοματική κοιλότητα χαρακτηρίζεται από μεταβαλλόμενες συνθήκες καθώς αναπτύσσονται ισχυρά μασητικά φορτία και εμφανίζονται διακυμάνσεις θερμοκρασίας και pH. Πιο συγκεκριμένα η διακύμανση του pH μπορεί να οφείλεται σε ενδογενείς και εξωγενείς παράγοντες. Το όξινο pH αποτελεί παράγοντα διάβρωσης, υποστηρίζεται ότι μπορεί να επηρεάζει φυσικοχημικές ιδιότητες αποκαταστατικών υλικών, ενώ τα τελευταία χρόνια μελετάται και η επίδρασή του στις οπτικές ιδιότητές τους. Στα πιο σύγχρονα αποκαταστατικά υλικά στην προσθετική οδοντιατρική ανήκουν τα ολοκεραμικά συστήματα. Συνεχώς εισάγονται νέα ολοκεραμικά συστήματα με βελτιωμένες φυσικομηχανικές και οπτικές ιδιότητες. Ένα από αυτά είναι το διπυριτικό λίθιο, το οποίο έχει πολλαπλές ενδείξεις. Ο σκοπός της παρούσας ερευνητικής εργαστηριακής μελέτης ήταν η μελέτη της επίδρασης των όξινων διαλυμάτων υδροχλωρικό οξύ και του αναψυκτικού με όξινο pH [Coca-Cola] στην επιφανειακή αδρότητα και την κρυσταλλική δομή του ολοκεραμικού συστήματος διπυριτικού λιθίου διαφορετικών εμπορικών προϊόντων, μετά από εργαστηριακή λείανση. Συνολικά κατασκευάστηκαν 42 δοκίμια διπυριτικού λιθίου [14 IPS e.max Press της εταιρείας Ivoclar Vivadent (LD.A), 14 Initial LiSi Press της εταιρείας GC (LD.B) και 14 Amber της εταιρείας HASSBio America (LD.C)] τετράγωνου σχήματος με διαστάσεις 10mm*10mm*1mm. Για την κατασκευή των δοκιμίων, με την τεχνολογία CAD-CAM σχεδιάστηκαν ψηφιακά και εκτυπώθηκαν προπλάσματα από ειδική ρητίνη κατάλληλη για χύτευση διαστάσεων 10mm*10mm*01.1 mm, τα οποία εξαχνώθηκαν και ακολούθησε η όπτηση των κύβων του θερμοσυμπιεζόμενου διπυριτικού λιθίου σύμφωνα με τις οδηγίες του κατασκευαστή της κάθε εταιρείας. Τα δοκίμια αρχικά επεξεργάστηκαν με τροχόλιθο διαμαντιού και έπειτα λειάνθηκαν με σύστημα λείανσης 2 σταδίων για κεραμικά υλικά. Όλα τα δείγματα, αφού λειάνθηκαν εστάλησαν για μέτρηση της επιφανειακής αδρότητας τους στο 3D οπτικό προφιλόμετρο BRUKER Contour GT (Bruker Nano Surfaces , California USA). Στη συνέχεια πραγματοποιήθηκαν 3 διαφορετικές κατεργασίες, στα εξεταζόμενα δοκίμια κάθε εταιρίας, «γήρανση 7.5 ωρών», «γήρανση 7.5 ωρών και παραμονή 273 ώρες σε διάλυμα HCL οξέος» και «γήρανση 7.5 ωρών και παραμονή 273 ώρες σε διάλυμα HCL οξέος και 18 ώρες σε ρόφημα με όξινο pΗ» και έπειτα ελέγχθηκαν ξανά στο οπτικό προφιλόμετρο. Σε επιλεγμένα δείγματα πραγματοποιήθηκε έλεγχος στο ηλεκτρονικό μικροσκόπιο (SEM), περιθλασιομετρία ακτίνων Χ-XRD και φασματοσκοπία υπερύθρου με τη χρήση μετασχηματισμού Fourier (FTIR), μετά τη λείανση και μετά την κατεργασία «7.5 ώρες γήρανση και παραμονή 273 ώρες σε διάλυμα HCL οξέος». Ακολούθησε στατιστική επεξεργασία των αποτελεσμάτων αδρότητας με επίπεδο στατιστικής σημαντικότητας p=0.05. Τα αποτελέσματα έδειξαν ότι για την παράμετρο Sa το εξεταζόμενο υλικό των ομάδων LD.B και LD.A δεν παρουσίασε στατιστικά σημαντικές αλλαγές, γεγονός που καταδεικνύει την αντοχή του διπυριτικού λιθίου αυτών των εταιριών σε όξινα διαλύματα υπό τις συγκεκριμένες πειραματικές συνθήκες. Το εξεταζόμενο υλικό ωστόσο της oμάδας LD.C εμφάνισε στατιστικά σημαντική αύξηση της μικροαδρότητας του μετά την παραμονή 273 ώρες στο διάλυμα HCL οξέος. Το SEM έδειξε μειωμένη λειότητα στα δοκίμια της ομάδας LD.C μετά την κατεργασία, ενώ το FTIR και XRD δεν έδειξαν ιδιαίτερες αλλαγές μετά την κατεργασία σε κανένα εξεταζόμενο υλικό (LD.A, LD.B, LD.C). Συνεπώς το χυτευόμενο θερμοσυμπιεζόμενο κεραμικό διπυριτικού λιθίου της ομάδας LD.C δεν αποτελεί καλή επιλογή για άτομα με όξινες αναγωγές, ενώ το υλικό των ομάδων LD.A, LD.B είναι ένα οξεάντοχο υλικό και ενδείκνυται για την προσθετική αποκατάσταση ασθενών με διαβρώσεις λόγω της παρουσίας όξινου στοματικού περιβάλλοντος.
description: The oral cavity is characterized by changing conditions as it is subjected to strong masticatory loads and to continuous fluctuations in temperature and pH. More specifically, the fluctuation of pH can be due to endogenous as well as exogenous factors. The acidic pH is a corrosion factor, it is claimed that it can affect the physicochemical properties of restorative materials, while in recent years its effect on their optical properties has also been studied. All-ceramic systems belong to the most modern restorative materials in prosthetic dentistry. New all-ceramic systems with improved physicomechanical and optical properties are continuously being introduced. One of them is lithium disilicate, which has multiple indications. The purpose of the present in-vitro study was to study the effect of acidic solutions [hydrochloric acid and acidic pH soft drink (Coca-Cola)] on the surface roughness and the crystal structure of all-ceramic lithium disilicate system (IPS e.max press) of different commercial products, after laboratory polishing. A total of 42 lithium disilicate samples [14 IPS e.max Press from Ivoclar Vivadent company (LD.A), 14 Initial LiSi Press of GC company (LD.B) and 14 Amber from HASSBio America company (LD.C)] of square shape with dimensions of 10mm*10mm*1mm were manufactured. For the manufacture of the samples, using CAD-CAM technology, performs were digitally designed and printed from a special resin suitable for casting with dimensions of 10mm*10mm*1.1mm, which were sublimated and then the cubes were fired of thermocompressed lithium disilicate according to the manufacturer’s instructions of each company. The specimens were first treated with a diamond wheel and the polished with the 2-stage grinding system for ceramic materials. All the samples, after being smoothed, were send to measure their surface roughness in 3D optical profilometer BRUKER Contour GT (Bruker Nano, Surfaces, California USA). Then 3 different treatments were carried out on the tested samples of each company, “aging for 7.5 hours”, “aging for 7.5 hours and staying for 273h in HCL acid solution” and “aging for 7.5 hours and staying for 273h in HCL acid solution and 18 hours in acidic soft drink” and then checked again in the optical profilometer. Selected samples were checked by SEM, XRD and FTIR after polishing and after “7.5 hours aging and 273 hours stay in HCL acid solution” treatment. Statistical processing of the roughness results followed with a statistical significance level of p=0.05. The results showed that for the Sa parameter the examined material of LD.A and LD.B groups did not show statistically significant changes, which demonstrates the resistance of the lithium disilicate of these groups to acidic solutions under the specific experimental conditions. However, the examined material from the LD.C company showed a statistically significant increase in its micro-roughness after staying for 273hours in the HCL acid solution. SEM showed reduced smoothness in the LD.C group samples after treatment, while FTIR and XRD did not show any particular changes after treatment in any examined material (LD.A, LD.B, LD.C). Therefore, the molded thermocompressed lithium disilicate ceramic of LD.C group is not a good choice for people with acid reductions, while the material of LD.A and LD.B group is an acid-resistant material and is indicated for the prosthetic restoration of patients with corrosion due to the presence of an acidic oral environment.